J. Laššáková, poslankyňa: (2004-05-14):
Návrh na vyslovenie súhlasu Národnej rady Slovenskej republiky s pristúpením Slovenskej republiky k Dohovoru o ochrane finančných záujmov Európskych spoločenstiev a k Protokolom k tomuto Dohovoru, ktorý máme ako tlač 620, pridelil predseda Národnej rady Slovenskej republiky svojím rozhodnutím č. 662 z 20. apríla 2004 na prerokovanie Ústavnoprávnemu výboru Národnej rady Slovenskej republiky a Zahraničnému výboru Národnej rady Slovenskej republiky. Za gestorský výbor určil Ústavnoprávny výbor Národnej rady Slovenskej republiky. Z výborov, ktorým bol návrh na vyslovenie súhlasu Národnej rady Slovenskej republiky s pristúpením Slovenskej republiky k Dohovoru o ochrane finančných záujmov Európskych spoločenstiev a k Protokolom k tomuto Dohovoru pridelený, ho prerokovali Ústavnoprávny výbor Národnej rady Slovenskej republiky uznesením č. 477 z 29. apríla 2004 a Zahraničný výbor Národnej rady Slovenskej republiky uznesením č. 88 z 29. apríla 2004. Obidva výbory odporúčali Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s pristúpením k Dohovoru o ochrane finančných záujmov Európskych spoločenstiev s uplatnením nasledovného vyhlásenia podľa čl. 7 ods. 2 – „Slovenská republika vyhlasuje, že nebude viazaná čl. 7 ods. 1 Dohovoru, ak skutky, ktoré boli predmetom rozsudku vydaného v zahraničí, sú trestným činom namiereným proti bezpečnosti alebo iným rovnako zásadným záujmom Slovenskej republiky.“ –, s pristúpením k Protokolu k Dohovoru o ochrane finančných záujmov Európskych spoločenstiev s uplatnením nasledovného vyhlásenia podľa čl. 6  ods. 2 – „Slovenská republika vyhlasuje, že nebude uplatňovať pravidlo podľa čl. 6 ods. 1 písm. c) Prvého protokolu k Dohovoru.“ –, s pristúpením k Protokolu o výklade Dohovoru o ochrane finančných záujmov Európskych spoločenstiev Súdnym dvorom Európskych spoločenstiev prostredníctvom predbežných rozhodnutí s uplatnením nasledovného vyhlásenia podľa čl. 2 ods. 1 – „Slovenská republika vyhlasuje, že uznáva právomoc Súdneho dvora Európskych spoločenstiev vynášať predbežné rozhodnutia o výklade Dohovoru a Prvého protokolu k Dohovoru so spresnením podľa podmienok ustanovených v čl. 2 ods. 2 písm. a) Protokolu o výklade Dohovoru.“ –, s pristúpením k  Druhému protokolu k Dohovoru o ochrane finančných záujmov Európskych spoločenstiev (ďalej len Druhý protokol k Dohovoru). Gestorský výbor na základe stanovísk výborov k návrhu na vyslovenie súhlasu Národnej rady Slovenskej republiky s pristúpením Slovenskej republiky k Dohovoru o ochrane finančných záujmov Európskych spoločenstiev a k Protokolom k tomuto Dohovoru vyjadrených v ich uzneseniach a stanovísk poslancov gestorského výboru vyjadrených v rozprave k tomuto  návrhu odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas 1. s pristúpením k Dohovoru o ochrane finančných záujmov Európskych spoločenstiev s uplatnením nasledovného vyhlásenia podľa čl. 7 ods. 2 – „Slovenská republika vyhlasuje, že nebude viazaná čl. 7 ods. 1 Dohovoru, ak skutky, ktoré boli predmetom rozsudku vydaného v zahraničí, sú trestným činom namiereným proti bezpečnosti alebo iným rovnako zásadným záujmom Slovenskej republiky.“ –, 2. s pristúpením k Protokolu k Dohovoru o ochrane finančných záujmov Európskych spoločenstiev s uplatnením nasledovného vyhlásenia podľa čl. 6 ods. 2 – „Slovenská republika vyhlasuje, že nebude uplatňovať pravidlo podľa čl. 6 ods. 1 písm. c) Prvého protokolu k Dohovoru.“ –, 3. s pristúpením k Protokolu o výklade Dohovoru o ochrane finančných záujmov Európskych spoločenstiev Súdnym dvorom Európskych spoločenstiev prostredníctvom predbežných rozhodnutí s uplatnením nasledovného vyhlásenia podľa čl. 2 ods. 1 – „Slovenská republika vyhlasuje, že uznáva právomoc Súdneho dvora Európskych spoločenstiev vynášať predbežné rozhodnutia o výklade Dohovoru a Prvého protokolu k Dohovoru so spresnením podľa podmienok ustanovených v čl. 2 ods. 2 písm. a) Protokolu o výklade Dohovoru.“ –, 4. s pristúpením k Druhému protokolu k Dohovoru o ochrane finančných záujmov Európskych spoločenstiev. Spoločná správa výborov Národnej rady Slovenskej republiky o výsledku rokovania o návrhu na vyslovenie súhlasu Národnej rady Slovenskej republiky s pristúpením Slovenskej republiky k Dohovoru o ochrane finančných záujmov Európskych spoločenstiev a k Protokolom k tomuto Dohovoru vo výboroch Národnej rady vrátane návrhu uznesenia Národnej rady Slovenskej republiky bola schválená uznesením Ústavnoprávneho výboru Národnej rady Slovenskej republiky č. 486 z 29. apríla 2004. Skončila som spravodajskú informáciu, prosím, pán podpredseda, otvorte rozpravu.